„Európa nem hallgathat, amikor a civil társadalom, illetve maga a tudomány elől veszik el a levegőt, ahogy az történik éppen Budapesten a Közép-európai Egyetemmel (CEU)” - mondta Frank-Walter Steinmeier beszédében, amelyben az Európai Unió fő értékeire hívta fel a figyelmet és a populizmus ellen szólalt fel.



A német államfő hangsúlyozta: „Tévedés azt gondolni, hogy a mai világban egy európai ország az EU nélkül, egyedül is éppen olyan jól hallathatja a hangját és érheti el gazdasági céljait”.



Németország az Unióban betöltött szerepe kapcsán elmondta: „Tudjuk, hogy mivel tartozunk az EU-nak. Mi, németek egyben akarjuk tartani az Európai Uniót. Közös jövőt szeretnénk partnereinkkel, legyenek kicsit, vagy nagyok, egyenlő jogokkal és kötelezettségekkel Európában”.



Frank-Walter Steinmeiert Antonio Tajani EP-elnök köszöntötte a plenárison, aki hangsúlyozta, hogy Németország elkötelezettsége az Európai Unió iránt ma fontosabb, mint valaha.